Царква Сьвятога Язафата (Быцень)

**Царква Сьвятога Язафата** — помнік архітэктуры XVII—XVIII стагодзьдзяў у Быцені, саборная царква Прачысьценскага манастыра. Знаходзілася на Рынку. Твор архітэктуры віленскага барока. У 1914 годзе на загад генэрала Аляксеева расейскія войскі ўзарвалі царкву, пазьней помнік дашчэнту зьнішчылі савецкія ўлады. Магчыма, да нашага часу захаваліся падмуркі.

## Гісторыя
### Вялікае Княства Літоўскае
Першая драўляная царква існавала з 1640 году, калі слонімскі маршалак Рыгор Трызна з жонкаю Рэгінай з Сапегаў заснавалі ў Быцені манастыр базылянаў.

Мураваную саборную царкву збудавалі па 1673 годзе пад кіраўніцтвам настаяцеля манастыра Язэпа Пяткевіча. У 1710 годзе яе асьвяцілі ў гонар сьвятога мучаніка Язафата Кунцэвіча, забітага ў 1623 годзе. У 1730—1737 гадох у царкве паставілі іканастас і 11 алтароў.

### Пад уладай Расейскай імпэрыі
Па трэцім падзеле Рэчы Паспалітай (1795 год), калі Быцень апынуўся ў складзе Расейскай імпэрыі, царква працягвала дзеяць як уніяцкая. Аднак па гвалтоўнай ліквідацыі Грэцка-Каталіцкай (Уніяцкай) царквы ў 1839 годзе расейскія ўлады адабралі царкву разам з манастыром у Сьвятога Пасаду і перадалі ў валоданьне Ўрадавага сыноду Расейскай імпэрыі (Маскоўскай царквы).

За часамі Першай сусьветнай вайны ў 1914 годзе на загад генэрала Аляксеева расейскія войскі ўзарвалі царкву. 

### Найноўшы час
Да 1929 году царкву часткова аднавілі. У ёй праходзілі службы.

Помнік пацярпеў у Другую сусьветную вайну, па якой яго дашчэнту зьнішчылі савецкія ўлады.

## Архітэктура
Помнік архітэктуры віленскага барока. Гэта была 3-нэфавая 2-вежавая крыжова-купальная базыліка. З трох бакоў да квадрата сяродкрыжжа далучаліся паўцыркульныя апсыды, перакрытыя паўсфэрычнымі конхамі. Алтарная апсыда сваімі памерамі адпавядала ўмежанаму квадрату, бакавыя апсыды былі крыху меншыя за квадрат. Сяродкрыжжа перакрывалася 8-гранным зьведзеным скляпеньнем, якой звонку закрывалася паўсфэрычным купалам зь сьветлавым ліхтаром.

## Галерэя
### Гістарычная графіка

Bycień, Rynak, Bazylanski. Быцень, Рынак, Базылянскі (B. Podbielski, 1862).jpg|1862 г.
Bycień, Rynak, Bazylanski. Быцень, Рынак, Базылянскі (1862).jpg|1862 г.
Bycień, Bazylanski, Śviatoha Jazafata. Быцень, Базылянскі, Сьвятога Язафата (1851-99).jpg|XIX ст.


### Гістарычныя здымкі

Bycień, Bazylanski, Śviatoha Jazafata. Быцень, Базылянскі, Сьвятога Язафата (1915).jpg|1915 г.
Bycień, Bazylanski, Śviatoha Jazafata. Быцень, Базылянскі, Сьвятога Язафата (1915) (2).jpg|1915 г.
Bycień, Rynak, Bazylanski. Быцень, Рынак, Базылянскі (1915).jpg|1915 г.
Bycień, Rynak, Bazylanski. Быцень, Рынак, Базылянскі (1915) (2).jpg|1915 г.


Bycień, Rynak, Bazylanski. Быцень, Рынак, Базылянскі (1915) (3).jpg|1915 г.
Bycień, Bazylanski, Śviatoha Jazafata. Быцень, Базылянскі, Сьвятога Язафата (11.1915).jpg|лістапад 1915 г.
Bycień, Bazylanski, Śviatoha Jazafata. Быцень, Базылянскі, Сьвятога Язафата (1916).jpg|1916 г.
Bycień, Bazylanski, Śviatoha Jazafata-Pračyścienskaja. Быцень, Базылянскі, Сьвятога Язафата-Прачысьценская (1920-29).jpg|1920-я гг.


Bycień, Bazylanski, Śviatoha Jazafata. Быцень, Базылянскі, Сьвятога Язафата (1930).jpg|1930 г.
Bycień, Bazylanski, Śviatoha Jazafata. Быцень, Базылянскі, Сьвятога Язафата (1919-39).jpg|да 1939 г.
Bycień, Bazylanski, Śviatoha Jazafata. Быцень, Базылянскі, Сьвятога Язафата (1919-39) (2).jpg|да 1939 г.
Bycień, Bazylanski, Śviatoha Jazafata. Быцень, Базылянскі, Сьвятога Язафата (1919-39) (3).jpg|да 1939 г.


Bycień, Bazylanski, Śviatoha Jazafata. Быцень, Базылянскі, Сьвятога Язафата (1919-39) (4).jpg|да 1939 г.
Bycień, Bazylanski, Śviatoha Jazafata. Быцень, Базылянскі, Сьвятога Язафата (1919-39) (5).jpg|да 1939 г.
Bycień, Rynak, Bazylanski. Быцень, Рынак, Базылянскі (1919-39) (2).jpg|да 1939 г.
Bycień, Rynak, Bazylanski. Быцень, Рынак, Базылянскі (1919-39) (3).jpg|да 1939 г.


## Крыніцы

## Літаратура
* 
* 

## Вонкавыя спасылкі
* 

Катэгорыя:Быцень